***Husin, Mon dan Jin Pakai Toncit*** (juga dikenali sebagai ***Hantu Kak Limah 2: Husin, Mon dan Jin Pakai Toncit***) ialah sebuah filem komedi seram Malaysia 2013 yang diarahkan oleh Mamat Khalid terbitan Tayangan Unggul dan merupakan kesinambungan dari *Hantu Kak Limah Balik Rumah* (2010) dan siri kedua dalam trilogi *Hantu Kak Limah*. Ia dibintangi oleh Awie, Ezlynn, Rashidi Ishak dan Usop Wilcha. Ia mengisahkan kepulangan Husin ke Kampung Pisang setelah diisytihar muflis di Singapura dan kedatangannya menjadi sebab kepada kemunculan bekas kekasihnya Mon. Filem ini ditayangkan pada 7 Februari 2013 dan merupakan filem terakhir lakonan Allahyarham Zami Ismail yang ditayangkan di pawagam.

Sinopsis
--------

Tiga tahun selepas kejadian dalam filem pertama, Husin telah diisytihar muflis akibat ditipu skim cepat kaya telah kembali semula ke Kampung Pisang. Di Kampung Pisang, Husin berjumpa semula dengan geng-geng yang lamanya dan juga Mon, wanita yang mula-mula mengisi taman hatinya semasa Kampung Pisang dilanda Zombi dan penyebab kepadanya hendak berjaya walaupun tidak mempunyai SPM. 

Namun beberapa hari selepas itu Kampung Pisang telah dilanda sesuatu perkara yang aneh. Nampaknya sejarah misteri seratus tahun dulu berulang kembali. Kejadian kehilangan lelaki-lelaki teruna di Kampung Pisang kembali menghantui. Dalam kekecohan itu, Kak Limah yang sudah pulih sepenuhnya sibuk merancang rombongan ke Singapura dan menawarkan Husin menjadi pembantunya. Namun begitu, masalah menjadi semakin rumit apabila Husin sendiri telah didapati hilang dirumah oleh Usop dan kawan-kawannya. Kesan yang tinggal hanyalah bekas bungkusan Maggi dari Singapura.

Pelakon
-------

* Awie sebagai Husin
* Ezlynn sebagai Mon
* Rashidi Ishak sebagai Dr. Shamsudin
* Usop Wilcha sebagai Usop
* Zami Ismail sebagai Pak Abu
* Avaa Vanja sebagai Ayu
* Man Kadir sebagai Pak Jabit
* Delimawati sebagai Kak Limah
* Rab Khalid sebagai Yeh Sekupang
* Dewa Sapri sebagai Cik Purnama
* Azwan Annuar sebagai Wan Kaswi
* Afdlin Shauki sebagai Wahab B. (penampilan khas)

Penerbitan
----------

*Husin, Mon dan Jin Pakai Toncit* diarahkan oleh Mamat Khalid dan diterbitkan oleh Gayatri Su-Lin Pillai untuk Tayangan Unggul. Untuk filem ini, Mamat berkata *Husin, Mon & Jin Pakai Toncit* tidak mengulangi lawak yang pernah digunakan dalam *Zombi Kampung Pisang* dan *Hantu Kak Limah Balik Rumah*. Kampung Pisang masih dikekalkan sebagai latar utama. Kos pembikinan filem ini dianggarkan berjumlah RM1.65 juta dan sebanyak 20 peratus teknik imej janaan komputer (CGI) telah digunakan.

Ketika penggambaran dijalankan, seramai 13 krew penerbitan telah dimasukkan ke hospital akibat suatu penyakit yang tidak dapat dikenalpasti. Watak jin pakai toncit telah diambil sempena filem *Pendekar Bujang Lapok* (1959) sebagai penghargaan kepada seniman agung, Tan Sri P. Ramlee.

Keluaran dan sambutan
---------------------

### Promosi

*Husin, Mon dan Jin Pakai Toncit* ditayangkan pada 7 Februari 2013 dan menjadi kejayaan komersial dari segi kewangan. Teaser promosi filem ini dikeluarkan di saluran YouTube rasmi Tayangan Unggul dan menerima jumlah tontonan sebanyak 445,208 tontonan.

### Kutipan

Filem ini telah meraih kutipan pecah panggung sebanyak RM2.5 juta dalam masa empat hari tayangan. Seminggu selepas tayangan, filem ini telah meraih kutipan pecah panggung sebanyak RM4 juta. Sehingga hari terakhir tayangan, filem ini telah mengumpul kutipan pecah panggung sebanyak RM5.89 juta.

### Ulasan kritis

Rata-rata ulasan untuk filem ini positif dan bercampur-campur. Mohd Al-Qayum Azizi dari *mStar Online* menulis "...Mamat (Khalid) berjaya memaparkan keharmonian kehidupan masyarakat di kampung itu yang terdiri daripada pelbagai watak dengan kewujudan beberapa watak baru memberikan nafas baru kepada latar filem ini." Syazwan Zakariah dari *Utusan Malaysia* berkata: "Sudah pasti apabila filem ketiganya, *Husin, Mon dan Jin Pakai Toncit* hendak dibikin, Mamat meletakkan harapan dan jangkaan yang lebih tinggi. Apatah lagi penonton. Mereka tidak sabar-sabar untuk mengikuti semula telatah masyarakat Kampung Pisang yang penuh semangat ingin tahu, gelabah dan cepat melatah."

Kesinambungan
-------------

Rencana utama: Hantu Kak Limah
Pada 14 Februari 2013, iaitu seminggu selepas *Husin, Mon dan Jin Pakai Toncit* ditayangkan, Gayatri Su-Lin Pillai mengumumkan akan menerbitkan siri ketiga filem ini, berikutan sambutan positif yang diterima. Beliau berkata dalam temuramah bersama *Sinar Harian*: "Kami ada perancangan untuk hasilkan filem *Hantu Kak Limah 3*. Kami dah bincang dengan Mamat Khalid,".

Mamat Khalid kembali menduduki kerusi pengarah dan menulis skrip dengan Awie dan Delimawati kembali menjayakan watak lakonan mereka. Uqasha Senrose telah menandatangani untuk menjayakan filem ini. Penggambaran dijalankan pada 19 Oktober 2017 di Taiping, Perak dan mengambil masa 22 hari untuk disiapkan dengan kos pembikinan sebanyak RM1.2 juta dan berakhir pada 9 November 2017. *Hantu Kak Limah 3* ditayangkan di pawagam seluruh negara pada 9 Ogos 2018.

Anugerah dan pencalonan
-----------------------

| Tahun | Anugerah | Kategori | Keputusan | Ruj. |
| --- | --- | --- | --- | --- |
| 2014 | Festival Filem Malaysia ke-26 | Filem Box Office | Menang |  |
|

Rujukan
-------

1. ↑  Hantu Kak Limah 2 janjikan kelainan *Sinar Harian* (31 Januari 2013). Dicapai pada 24 Ogos 2013.
2. ↑  Hantu Kak Limah mengamuk lagi Diarkibkan 2018-08-30 di Wayback Machine *Kosmo!* (17 Februari 2013). Diperoleh pada 30 Ogos 2013.
3. 1 2  Mohd Al Qayum Al-Azizi (7 Februari 2013). Keharmonian Masyarakat Dalam 'Husin, Mon Dan Jin Pakai Toncit' Diarkibkan 2018-06-26 di Wayback Machine *mSTAR Online*. Dicapai pada 4 Julai 2017.
4. ↑  "Husin, Mon dan Jin Pakai Toncit" mula ditayang hari ini Astro Awani (7 Februari 2013). Diperoleh pada 30 Ogos 2013.
5. ↑  Budiey (25 Jun 2012). Husin, Mon & Jin Pakai Toncit Sensasi Selebriti. Diperoleh pada 30 Ogos 2012.
6. ↑  Raziatul Hanum A. Rajak (16 Disember 2012). Hantu Kak Limah beri nafas baru *Sinar Harian*. Diperoleh pada 1 Januari 2013.
7. ↑  Husin, Mon Dan Jin Pakai Toncit - Teaser Promo YouTube. Dicapai pada 1 September 2015.
8. ↑  Budiey (16 April 2011). Teaser Filem Husin, Mon Dan Jin Pakai Toncit Sensasi Selebriti. Dicapai pada 1 September 2014.
9. ↑  Teaser Filem Husin, Mon Dan Jin Pakai Toncit Arahan Mamat Khalid Dilancarkan Oh Bulan! (5 Oktober 2012). Dicapai pada 1 September 2014.
10. ↑  Filem Husin, Mon & Jin Pakai Toncit kutip RM2.5 juta Diarkibkan 2018-08-30 di Wayback Machine *Utusan Malaysia* (12 Februari 2013). Diperoleh pada 30 Ogos 2013.
11. ↑  Husin, Mon Dan Jin Pakai Toncit Berjaya Kutip RM4 Juta Dalam Seminggu Rotikaya (14 Februari 2013). Dicapai pada 30 Ogos 2013.
12. ↑  Syazwan Zakariah (14 Februari 2013). Kak Limag sengat Husin Diarkibkan 2018-08-30 di Wayback Machine *Utusan Malaysia*. Diperoleh pada 30 Ogos 2013.
13. ↑  Raziatul Hanim A. Rajak (14 Februari 2013). Penerbit rancang Hantu Kak Limah 3 *Sinar Harian*. Dicapai pada 23 Jun 2018.
14. ↑  ‘Hantu Kak Limah 3’ back to haunt fans[*pautan mati kekal*] *The Malay Mail* (23 November 2017). Dicapai pada 23 Jun 2018.
15. ↑  Amirul Haswendy Ashari (18 November 2017). "Respon positif kejutkan Uqasha". Harian Metro. Dicapai pada 23 Jun 2018.
16. ↑  Nan Hidayat Nan Azmie (19 November 2017). Hantu Kak Limah: sutradara sama, ceritera berbeza Diarkibkan 2018-06-26 di Wayback Machine *Kosmo!*. Dicapai pada 26 Jun 2018.
17. ↑  Amirul Haswendy Ashari (19 November 2017). Hantu Kak Limah 3 lebih kelakar *Harian Metro*. Dicapai pada 23 Jun 2018.
18. ↑  Keputusan penuh Festival Filem Malaysia ke-26 Filem Klasik Malaysia (6 November 2014). Diperoleh pada 30 Ogos 2015.

Pautan luar
-----------

* *Husin, Mon dan Jin Pakai Toncit*  di Pangkalan Data Filem Internet (IMDb)

| * l
* b
* s
Filem arahan Mamat Khalid |
| --- |
| 
* *Lang Buana* (2003)
* *Rock* (2005)
* *Man Laksa* (2006)
* *Zombie Kampung Pisang* (2007)
* *Kala Malam Bulan Mengambang* (2008)
* *Estet* (2010)
* *Hantu Kak Limah Balik Rumah* (2010)
* *Husin, Mon dan Jin Pakai Toncit* (2013)
* *Rock Oo!* (2013)
* *Zombie Kilang Biskut* (2014)
* *Apokalips X* (2014)
* *Amir dan Loqman Pergi ke Laut* (2014)
* *Rumah Pusaka Di Simpang Jalan* (2015)
* *Werewolf Dari Bangladesh* (2015)
* *Usop Wilcha Meghonjang Makhluk Muzium* (2015)
* *Rock Bro!* (2016)
* *Lebuhraya Ke Neraka* (2017)
* *Hantu Kak Limah* (2018)
* *Rock 4: Rockers Never Dai* (2020)
* *Manap Karaoke* (2020)

 |

| * l
* b
* s
*Kampung Pisang* |
| --- |
| Filem | 
* *Zombie Kampung Pisang (2007)*
* *Hantu Kak Limah Balik Rumah (2010)*
* *Husin, Mon dan Jin Pakai Toncit (2013)*
* *Zombie Kilang Biskut (2014)*
* *Rumah Pusaka Di Simpang Jalan (2015)*
* *Hantu Kak Limah 3 (2018)*

 |
| Filem *spin-off* | 
* *Werewolf Dari Bangladesh (2015)*

 |

| * l
* b
* s
*Hantu Kak Limah* |
| --- |
| Filem | 
* *Hantu Kak Limah Balik Rumah* (2010)
* *Husin, Mon dan Jin Pakai Toncit* (2013)
* *Hantu Kak Limah 3* (2018)

 |
| Tenaga kerja | 
* Mamat Khalid (pengarah)
* Gayatri Su-Lin Pillai (penerbit)

 |
| Syarikat penerbitan | 
* Tayangan Unggul (1-2)
* Astro Shaw (3)

 |
| Topik berkaitan | *Kampung Pisang* |